Italijos provincijos
Italijoje provincija yra administracinio suskirstymo lygmuo, esantis tarp savivaldybės (miesto) ir regiono. Provinciją sudaro keletas savivaldybių, o jų grupė sudaro regioną. Aostos slėnis vienintelis neturi provincijų: jų vaidmenį atlieka regiono struktūros. Provincijos trys pagrindinės funkcijos: Vietinis planavimas Policijos ir ugniagesių paslaugų teikimas Transporto reguliavimas (mašinų registravimas, kelių priežiūra) Pastaruoju metu provincijų skaičius palaipsniui auga, padalinant senąsias. Tad dabar kai kuriose yra mažiau nei 100 tūkst. gyventojų. Dabar Italijoje yra 109 provincijos. Lombardija turi daugiausiai provincijų (12). Kiekvienai provincijai vadovauja prezidentas. Provincijos pateiktos abėcėlės tvarka pagal regionus. Paryškinta ta provincija, kurios centras yra ir regiono centras.